SENSITIZATION ON ROLE OF LUNGLEI MUNICIPAL COUNCIL (LMC) WITH LOCAL COUNCIL HUN HMAN A NI,"820/2024-2025 LUNGLEI; the 14th June, 2024: Vawiin chawhnu khan Lunglei Municipal Council (LMC) buatsaihin BoC Hall, Convention Centre-ah Lunglei Municipal Council kalphung leh mawhphurhna chungchang Local Council te nena zirhona 'Sensitization on Role of Lunglei Municipal Council with Local Council' hun hman a ni. He hun hi Pu Lalzuithanga, Chairman, LMC chuan kaihruaia thuhma sawiin Lunglei Municipal Council chu Lunglei khawpui hmasawn nan hna thawh kalpui tan tum a ni a, hemi kawngah hian Local Council nena thawhhona tha leh LMC kalphung leh mawhphurhna te hriat a ngaih thu a sawi a. Lunglei khawpui hmasawn nan theihtawp chhuah puiah a sawm a ni. Vawiin hun hmannaah hian Pu K. Lalrinawma, Vice Chairman, LMC chuan The Lunglei Municipal Council Control of Parking and Collection of Parking Fees Regulations, 2024 chungchang a sawi a, Pu Zorinsanga Hmar, Executive Councillor chuan Property Tax khawn leh Urban Local Body (ULB) Grant chungchang a sawi, Pi Lalhruaitluangi Sailo, Executive Councillor chuan Lunglei Municipal Licensing Regulations, 2024 sawiin Pu Donny Lalruatsanga CEO, LMC chuan 'Status and Role of the Local Councils' chungchang a sawi bawk. Zawhna leh chhanna hun hman a ni. Attachment Loading attachment...",Dated: 14 th Jun 24 4:03 PM,https://dipr.mizoram.gov.in/post/sensitization-on-role-of-lunglei-municipal-council-lmc-with-local-council-hun-hman-a-ni